《乌盐角行》
宋代·舒岳祥

山中一种乌盐树，剥皮为角开春路。
牧童把去上牛吹，烟草茫茫没远陂。
一声两声兮桑青柘绿，三声四声兮麦绽秧肥。
山花如火遮眉目，吹此田家太平曲。
三年不听此曲声，劂却地皮人痛哭。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。